**Újiráz községi Önkormányzat Képviselő-testületének**

**9/2021. (VIII. 11.) önkormányzati rendelete**

**a gyermekétkeztetésről**

Újiráz községi Önkormányzat Képviselő-testülete az Alaptörvény 32. cikk (1) bekezdés a.) pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 131. § (1) bekezdésében kapott felhatalmazás alapján az Önkormányzat által biztosított gyermekétkeztetésről a következőket rendeli el:

1. **§**

Az Önkormányzat által biztosított gyermekétkeztetés helyi formái:

a) óvodai étkeztetés,

b) szünidei gyermekétkeztetés

1. **§**

(1) A gyermekétkeztetés iránti kérelmeket

a) óvodai étkeztetés esetén az óvoda vezetőjéhez,

b) szünidei gyermekétkezetetés esetén - a feladatot ellátó – Gondozási Központ élelmezésvezetőjéhez

kell szóban, írásban, vagy elektonikus úton benyújtani. A szóban benyújtott kérelmeket megfelelően dokumentálni kell.

(2) A benyújtott kérelmeket a bekezdés szerinti személy haladéktalanul továbbítja az önkormányzat hivatalába. A kérelmekről átruházott hatáskörben a vonatkozó jogszabályok alapulvételével a polgármester dönt.

(3) A jövedelemszámításnál – ide értve az erre irányadó időszakot is - a gyermekek védelméről és a gyámügyi igazgatásról szóló 1997. évi XXXI. törvény 131. § (2) bekezdése szerint kell eljárni.

1. **§**

Az Önkormányzat által biztosított intézményi gyermekétkeztetés intézményi térítési díját e rendelet 1. melléklete szerint állapítja meg.

1. **§**

A gyermekek védelméről és a gyámügyi igazgatásról szóló 1997. évi XXXI. törvény 21/C. § (1) bekezdés b) pontja szerinti, a rendszeres gyermekvédelmi kedvezményre jogosult gyermekek részére a szülő, törvényes képviselő kérelmére az Önkormányzat a szünidei gyermekétkeztetés keretében a déli meleg főétkezést ingyenesen biztosítja.

1. **§**

Ez a rendelet 2021. szeptember 1.-jén lép hatályba.

Újiráz, 2021. augusztus 11.

***Furák Károly Dr. Illés-Tóth Zoltán***

***polgármester jegyző***

**Záradék:**

**A rendelet kihirdetve:**

**Újiráz, 2021. augusztus 11.**

 ***Dr. Illés-Tóth Zoltán***

 ***jegyző***

**1. melléklet**

**a 9/2021.(VIII. 11.) önkormányzati rendelethez**

**A gyermekétkeztetés intézményi térítési díjáról**

|  |  |
| --- | --- |
|  **Ó v o d a** a) tízóraib) ebédc) uzsonna **Összesen:****Szünidei**  ebédbölcsődésóvodásáltalános iskolásközépiskolás |  ***95,- Ft******290,- Ft*** ***75,- Ft*****460,- Ft*****285,- Ft******290.- Ft******295.- Ft******300.-.Ft*** |

Az intézményi térítési díjak az ÁFA-t nem tartalmazzák.